उज्जैन । जिला विधिक सेवा प्राधिकरण के सचिव श्री पदमेश शाह ने जानकारी दी कि शनिवार को नेशनल लोक अदालत का आयोजन नये कोर्ट भवन में प्रात: 10 बजे से किया जायेगा। अदालत में जिला मुख्यालय स्थित न्यायालय एवं तहसील मुख्यालयों पर स्थित न्यायालय सहित कुल 40 खण्डपीठों के माध्यम से आपराधिक, सिविल, विद्युत अधिनियम सम्बन्धी, श्रम, मोटर दुर्घटना क्षतिपूर्ति दावा, बैंक वसूली, प्रीलिटिगेशन एवं बैंकों के न्यायालय में लम्बित प्रकरण, धारा 138 नेगोशिएबल इंस्ट्रूमेंट एक्ट के अन्तर्गत चेक बाउंस प्रकरण, कुटुम्ब न्यायालय, ग्राम न्यायालय, नगर पालिक निगम, जल कर, सम्पत्ति कर तथा बीएसएनएल के बकाया बिल व वसूली सम्बन्धी प्रीलिटिगेशन के प्रकरणों का निराकरण किया जायेगा।